./data/phi0474/phi055/phi0474.phi055.perseus-lat1.xml
M. Tullius Cicero
Fimbriam consularem audiebam de patre nostro puer iudicem M  Lutatio Pinthiae fuisse, equiti Romano sane honesto, cum is sponsionem fecisset  NI VIR BONUS ESSET  Itaque ei dixisse Fimbriam se illam rem numquam iudicaturum, ne aut spoliaret fama probatum hominem, si contra iudicavisset, aut statuisse videretur virum bonum esse aliquem, cum ea res innumerabilibus officiis et laudibus contineretur